Harlequin-toernooi dek tafel vir groot sports | Maroela Media
Harlequin-toernooi dek tafel vir groot sports
Die Harlequin-rugbyklub in Pretoria bied op 21 en 22 September 2018 ŉ netbal- en sewesrugby-toernooi vir universiteit-, koshuis-, klub-, dorp- en skoolspanne van reg oor die land aan. Vyf van dié spanne staan ŉ kans om elk R20 000 te wen. Daar is ook ŉ prys van R5 000 op die spel vir die span met die beste gees.
Rugby- en netbalspanne van die Universiteit van Pretoria, Bloemfontein en Noordwes, Akademia en SolTech het reeds ingeskryf. Klubspanne bestaan sover uit die Warriors, Westelikes, Blui Quins, SA All Stars, Harties Gladiators en Taranaki. ASRA en Centurion Yong Guns is van die Akademies wat al ingeskryf het.
Die kompetisie is in 2017 vir die eerste keer aangebied om aan koshuise die geleentheid te bied om nasionaal aan netbal en rugby deel te neem, maar namate ’n groot belangstelling in dié toernooi kan klub-, dorp- en skoolspanne ook vanjaar deelneem.
Die toernooi beloof om net soveel pret te wees vir die deelnemende spanne as die ondersteuners. Daar sal onder meer ŉ biertent, gaskunstenaars, kindervermaak en springkastele wees. Kom geniet die toernooi saam met ons! Toegang is gratis.
Daar is nog ŉ paar plekke beskikbaar. Spanne wat wil inskryf kan die webblad by www.sewes.co.za besoek en ook aanlyn registreer. Inskrywings sluit op 14 September 2018 waarna ŉ program en skedule aan elke span gestuur sal word.
Borge wat hierdie toernooi moontlik maak is Virseker, Go Zone en Just Water.
Vir enige navrae stuur ’n e-pos na [email protected]
Maroela Media en die Virseker Trust werk saam om Afrikaanse onderwys en ander Afrikaanse inisiatiewe te ondersteun. Klik hier vir ŉ verpligtingvrye Virseker-kwotasie.
Virseker is ŉ produk van Auto & General Versekeringsmaatskappy, ŉ gemagtigde finansiëlediensteverskaffer. B’s & V’s geld.
Deel van: Doen-dinge, Sport
Harlequin 7's promosie
Kom vier Afrikaans in die Vrystaat!